
	הנתבעים:
	1. המוסד לביטוח לאומי 

	באמצעות ב"ע עו"ד חן פוגלר לוי ואח'
מרחוב הציפורן 3, נוף הגליל
טל': 04-6027443;פקס: 04-6027441
2. כלל חברה לביטוח בע"מ
באמצעות ב"כ עו"ד א.ביתן ואח'
מרח' תובל 13, רמת גן 5252228
טל': 074-7944200;פקס: 074-7944201



תגובת התובעת להודעת הנתבעת 2
בזיקה להודעת הנתבעת 2 ולהחלטת בית הדין הנכבד מתכבדת התובעת לפנות, להודיע ולבקש כדלקמן:
1. בהתייחס לאיסוף הרפואי תציין התובעת כי התיעוד הקיים ברשותה הועבר לנתבעת וכי צורף וס"ר, הן עובר להגשת התביעה והן לאחריה. בנוסף, וכאמור בהודעת הנתבעת 2 נשלח פעם נוספת בחודש אוקטובר.
2. במסגרת גילוי המסמכים צירפה התובעת את התיעוד הרפואי המצוי בידה.
3. בהתייחס לטענת הנתבעת 2 ותיק המשטרה – כפי שצוין בדיון שהתקיים בפני בית הדין הנכבד, וכפי שיפורט להלן, בקשת הנתבעת 2 לדחיית התביעה בנסיבות הינה בניגוד להלכה השלטת ולדין ודינה דחיה.
4. לאחר המקרה פנתה התובעת לנתבעת 2 בצירוף התיעוד בעניינה של המנוחה ומילאה אחר בקשות הנתבעת 2.
5. הנתבעת 2 השיבה במכתב דחיה (נספח 3 לכתב התביעה – העתקו רצ"ב לנוחות ביה"ד הנכבד).
6. גם לאחר פניית הח"מ לנתבעת 2 סיבת הדחיה נשארה בעינה. 
7. כפי שיפורט להלן בהרחבה הנתבעת 2 פעלה בניגוד לחובה החלה עליה ולדין ודין בקשתה להידחות.

חובת ההנמקה והפרתה
8. מבטחת מחוייבת לנמק ולהסביר בגין  מה החליטה אשר החליטה (במקרה דנן דחיית תביעה). 
הדבר קיבל ביטוי גם בהוראות המפקח על הביטוח לפיהן חובת המבטחת לפרט "...את כל נימוקי הדחיה לתביעתו בהזדמנות הראשונה שיש לה ואם לא עשתה כן לא תוכל המבטחת להעלות, במועד מאוחר יותר נימוק נוסף לדחיה, אותו יכלה לטעון בהזדמנות הראשונה". (הנחיות המפקח על הביטוח מתאריך 9.12.1998).
*יצויין כי בהמשך להנחיות אלה נקבעו סייגים ודיוקים.
9. בקשת הנתבעת הינה בניגוד להלכה - ברע"א 10641/05 הפניקס הישראלי חברה לביטוח בע"מ נ' אסולין (פורסם בנבו 4.5.2006), נקבע ע"י כב' בית המשפט העליון כי הנחיות המפקח על הביטוח משקפות מדיניות משפטית ראויה וצודקת, מקטינה את פערי הכוחות בין המבטחת לבין המבוטח ורק בנסיבות חריגות תהא מבטחת רשאית להעלות טענות שלא נטענו על ידה בהזדמנות הראשונה – מכתב הדחיה.
10. הלכת אסולין חודדה ברע"א 4009/19 חתמי לוידס חברי סינדיקט מספר 1414 ASC נ' מודיעין אזרחי בלדרות בע"מ (פורסם בנבו ביום 12.11.2019) במסגרת פסק הדין נדונה היקפה של חובת ההנמקה ביחס למכתב הדחיה ותכליתה. שם נקבע כי אין לצפות/לדרוש ממבטחת לפרוש את כל טענות ההגנה העתידיות.
11. כן, נקבע שם כי "מטרתה של חובת ההנמקה היא לאפשר למבוטח לכלכל את צעדיו בעניין תביעתו לתגמולי ביטוח, ולמנוע התנהלות חסרת תום לב מצד המבטחת. לפיכך, מכתב הדחיה לא יכול להיות לאקוני, סתום או עמום, ומבלי שקדמה לו בדיקה של המבטחת אחר הטעמים לדחיה. "...

המבחן בו נדרשת חברת הביטוח לעמוד הוא מבחן מהותי – האם יש במכתב הדחיה כדי להעמיד את המבוטח הסביר על מלוא הנימוקים בעטיים החליטה לדחות את תביעתו, באופן המאפשר לו לכלכל באופן מושכל את צעדיו בהתאם ויודגש, היקף ההנמקה לה נדרשת המבטחת נגזר גם מהיקף המידע שמסר המבוטח. כך למשל, אם המבוטח לא מסר נתון מסוים שיש בו כדי להשליך על תביעת התשלומים, אין לצפות מחברת הביטוח להתייחס לכך כבר במסגרת מכתב הדחייה. " 
(פסקה 14 לפסק דינו של כב' השופט גרוסקופף מיום 12.11.2019) (כל ההדגשות לא במקור – הח"מ)
12. בנידון דידן לא זו בלבד שהנתבעת 2 לא פעלה בהתאם לחובה החלה עליה כאמור, אלא שטענתה זו לא עלתה גם בהזדמנות השניה ולכל היותר עלתה בהזדמנות השלישית/רביעית וגם אז, בצורה אגבית בס' 11 לכתב ההגנה. – הנתבעת 2 טוענת בסעיף 1 לכתב ההגנה (ס' 1.ב.) כי הסיבה לדחיה היא היעדר כיסוי מחמת אי תשלום פרמיה .  
13. בנוסף על האמור לעיל יודגש כי במסמכי התביעה שהוגשו ע"י התובעת לנתבעת 2 צויין מפורשות כי סיבת המוות ונסיבותיה הן נפילה מקומה 5 (עמ' 22 לגילוי מסמכים מטעמה של הנתבעת 2 – רצ"ב)
14. מכל המפורט לעיל, מתבקש בית הדין הנכבד להורות על דחיית טענת ובקשת הנתבעת 2 וחיובה בהוצאות.

